এখানে একটা ব্যাপার বলি। এই যে থেকে থেকে ‘ব্রজ-ব্রজ’ করছি, এই ব্রজ কিন্তু শুধু বৃন্দাবন নয়। প্রায় চুরাশি ক্রোশ জায়গা জুড়ে মহাপ্রভু ব্রজমণ্ডল আবিষ্কার করেছিলেন। তাতে আজকের দিনে আংশিক ভাবে তিনটে রাজ্য— উত্তরপ্রদেশ, হরিয়ানা আর রাজস্থান এসে মিশেছে। এই সম্পূর্ণ জায়গাটি ব্রজমণ্ডল– মহাপ্রভুর খোঁজে কৃষ্ণের ছেলেবেলার লীলাক্ষেত্র। এর মধ্যে অন্যতম বৃন্দাবন। এ ছাড়া রয়েছে মথুরা, নন্দগ্রাম, গোকুল, যাবোট (রাধারানির শ্বশুরবাড়ি) ও আরও ছোটখাটো অনেক জায়গা।